:: Milan Sengupta :: Your Opinion :: MILANSAGAR ::
মিলন সেনগুপ্ত
জন্ম ২ জুলাই ১৯৫৭
মিলন সেনগুপ্ত   ১৯৯১ সালের ১লা জুলাই কলকাতার একাদেমী অফ ফাইন আর্টস্ এ প্রথম চক ভাস্কর্যের
প্রদর্শনী করেন | কলকাতায় এটাই ছিল প্রথম চক ভাস্কর্যের প্রদর্শনী | এ ছাড়া তিনি প্রতিকৃতি গড়া এবং আঁকা,
স্কেচ ও কার্টুন আঁকা তাঁর প্রিয় বিষয় |
এই সাইটটি তিনি নিজে পরিচালনা করেন | অনেকেই বলছেন যে সাউটটি বড্ড চোখে লাগছে | একটুখানি যায়গায়
অনেক কিছু ঢোকানো হয়ে গেছে | তার কথা হল এই যে অনেক কিছুই যে পাঠককে বলার আছে | যে জাতির
নিজের ভাষার প্রতি সহজাত নাক শিটকানো মনোভাব, তাকে বাংলায় কমপিউটরে কাজকর্ম করাতে হবে | তাকে
বোঝাতে হবে এবং করে দেখাতে হবে যে বাংলায় ইন্টারনেট বা অন্তরজালে প্রায় সবকিছুই করা সম্ভব |
বাংলা ব্যবহার না করলে বাংলাকে অচিরেই যাদুঘরে ঠাঁই নিতে হবে | তাই কেবল নিজের ভাস্কর্য বা নিজের
কথা অন্যদের দেখানে-শোনানোই এই সাইটের উদ্দেশ্য নয় | এই সাইট-ফেরত বাঙালীরা যদি, বাংলায় তাঁদের নিত্য
প্রয়োজনীয়, অন্তত ব্যক্তিগত কাজকর্ম, যতদূর সম্ভব বাংলায় করতে অনুপ্রাণিত হন, তবেই এই ওয়েবসাইটটির
সার্থকতা |
পশ্চিমবঙ্গে বাংলা ভাষার দুর্ভাগ্য, দুর্দশা, দুঃসময়, পরিনতি এবং রাজনৈতিক ধাপ্পাবাজী ইত্যাদি বিষয়ে বাংলা
পত্র-পত্রিকাতে লেখা পাঠিয়ে আসছেন বহুদিন | কয়েকটি ছাপাও হয়েছে | বেশীরভাগই ছাপা হয় না কারণ তা
মূলত প্রতিষ্ঠান বিরোধী | তার সাফ কথা - ছাপা হবে না বলে কি লিখবো না ? তাই এই সাইটের আপনার
মতামত পত্রিকার অবতারণা | যাঁদের লেখা কোথাও ছাপা হচ্ছে না অথচ বিষয়টি খুবই সময়োপযোগী, তারা
এখানে সর্বদা স্বাগত |
মিলন সেনগুপ্ত মনে করেন যে রাজনৈতিক নেতা বা সাধুবাব-গুরুদেবদের মত শুধু কথা বলে মানুষকে প্রভাবিত
করার কাজটি তার দ্বারা একেবারেই হয়ে ওঠে না | তাই হাতে কলমেও কিছু করার চেষ্টা করেন | পাণ্ডাপাড়া
মধুসূদন স্মৃতি ক্যানসার সোসাইটি গঠন করে বিগত আট বছর ধরে প্রতি বছর উত্তরবঙ্গের জলপাইগুড়ি জেলার
পাণ্ডাপাড়া কালীবাড়ী গ্রামে একটি করে বিনামূল্যে ক্যানসার নির্ণয় শিবির অনুষ্ঠিত করে আসছেন |
তাকে জীবিকার জন্য যেতে হয় সাগরে | চারিদিকে শুধু জল দেখে দেখে চিত্ত যখন বিকল হয়, তখন বেরিয়ে আসে
কবিতা | যদিও সংখ্যায় অতি অল্প | নানা চিন্তা ভাবনা, সমুদ্রের মাঝে জাহাজের দোলানী, জীবন ধারণের জন্য
জলে নির্বাস, সব মিলিয়ে মাঝে মাঝে জলবাসের কবিতার জন্ম দেয় |
সিঙ্গুর-নন্দীগ্রামের আন্দোলন তাকে ভীষণভাবে নাড়া দিয়েছে | সেপ্টেম্বর ২০০৬ থেকে এই আন্দোলনের উপর
কবিতা লিখে এই সাইটের সিঙ্গুর-নন্দীগ্রামের কবিতার পাতায় দুষ্ট কবির ধৃষ্ট কবিতা শিরোনামে নিয়মিত
প্রকাশিত করে আসছেন | তিনি কৃষিজমি রক্ষা কমিটির, কলকাতার ধর্মতলার অনশন মঞ্চ থেকে তার কবিতা
একাধিক বার পাঠ করে এসেছেন | বহুবার কৃষিজমি রক্ষা কমিটির ডাকা পদযাত্রায় হেঁটে প্রতিবাদ জানিয়েছেন |
সিঙ্গুরের মানুষদের সঙ্গে দেখা করে জানিয়ে এসেছেন তার সমর্থন |
লেখকের ই-মেল  srimilansengupta@yahoo.co.in